[{"text_idx": "#000004", "text": "Dros y ddwy flynedd diwethaf mae Menter Caerdydd wedi bod yn cynnal gweithdai yn ysgolion Fitzalan High, Whitchurch High, Glantaf, Bro Edern a Plasmawr, yn creu bandiau newydd i berfformio yn Tafwyl fel rhan o raglen i godi ymwybyddiaeth o gerddoriaeth Gymraeg ymysg pobl ifanc."}, {"text_idx": "#000006", "text": "\u201cMae\u2019r gweithdai yma ychydig yn wahanol i\u2019r gweithdai band arferol, rydym yn ceisio cyrraedd y disgyblion sydd heb gefndir cerddorol. Mae\u2019r gweithdai yn canolbwyntio ar ddysgu sgiliau technoleg cerdd, perfformio a chynhyrchu gydag elfennau o rap ac electroneg yn ogystal i\u2019r pop a roc."}, {"text_idx": "#000007", "text": "Mae\u2019r bandiau newydd yn mynd yn ei blaenau i berfformio ar lwyfan Yurt T yn ystod penwythnos gw\u0302yl Tafwyl, sy\u2019n denu tua 40,000 o bobl \u2013 profiad anhygoel i\u2019r bobl ifanc."}, {"text_idx": "#000008", "text": "Mae\u2019n braf clywed bod rhai bandiau yn dal ati i ymarfer a pherfformio yn dilyn Tafwyl, gydag un band wedi perfformio yn Neuadd Dewi Sant!\u201d"}, {"text_idx": "#000009", "text": "Un o\u2019r bandiau hyn sydd wedi parhau i greu cerddoriaeth yw \u2018Fitz8\u2019, band wedi ei greu o ddisgyblion ysgol Fiztalan High. Dywed un o\u2019r aelodau;"}, {"text_idx": "#000010", "text": "\u201cMae Fiztalan yn ysgol amlddiwylliannol iawn ac mae canu\u2019r ga\u0302n mewn gwahanol ieithoedd yn fy helpu i deimlo\u2019n rhan o\u2019r aml ddiwylliant.\u201d"}, {"text_idx": "#000012", "text": "\u201cMae\u2019r prosiect yn gyfle delfrydol i ddisgyblion wella eu dawn gerddorol law yn llaw ac ymarfer ychydig o Gymraeg! Os am enghraifft berffaith o\u2019r Gymraeg yn estyn allan at ddysgwyr dwyieithog, dyma un. Rydym yn edrych ymlaen i\u2019r prosiect ddychwelyd i\u2019r ysgol a chyrraedd mwy o\u2019n disgyblion blwyddyn nesaf, mae disgyblion Fitzalan wrth eu bodd yn cofleidio\u2019r \u2018hen iaith\u2019.\u201d"}, {"text_idx": "#000014", "text": "\u201cMae miwsig yn ffordd wych i ddod a\u0302 phobl at ei gilydd i gymdeithasu a mwynhau, boed yn siaradwyr Cymraeg rhugl, y rhai llai hyderus, dysgwyr a\u2019r di-gymraeg. Mae\u2019n ffordd o uno cynulleidfa gan mai dim ond y gerddoriaeth sy\u2019n bwysig. Does yr un lle yn fwy amlwg na Tafwyl i ddangos hyn \u2013 gw\u0302yl flynyddol Menter Caerdydd i ddathlu\u2019r iaith, sy\u2019n wledd o gerddoriaeth, celfyddyd a diwylliant Cymreig."}]